
1. Проблем/проблеми за решаване: 
         Проблем 1. Установени са несъвършенства и пропуски в действащата Наредба за обхвата, структурата, съдържанието и методологията за изработване на плановете за опазване и управление на единичните или груповите недвижими културни ценности (Наредба)(Приета с ПМС № 45 от 25.02.2011 г., Обн., ДВ, бр. 19 от 8.03.2011 г.), които са причина за липса на разработени планове за опазване и управление на недвижими културни ценности. 
1.1.Кратко опишете проблема/проблемите и причините за неговото/тяхното възникване. По възможност посочете числови стойности.
Съгласно данните от съхранявания в Националния институт за недвижимо културно  (НИНКН) Национален публичен регистър на недвижимите културни ценности, съдържащ всички актове до влизане в сила на Закона за културното наследство (ЗКН) (Обн. ДВ, бр. 19 от 2009 г.) на територията на страната са регистрирани около 40 000 бр. недвижими културни ценности. Активността на собственици, концесионери и ползватели е изключително ниска, дори може да се каже че липсва такава за разработване на плановете за опазване и управление на недвижимите културни ценности. Констатирано е че този проблем обхваща и  случаите на разработване на ПОУ за недвижими културни ценности с категория „световно значение“. Посоченото създава трудности при прилагане на наредбата, в частта ѝ относно тази категория недвижими културни ценности. 
Причините довели до възникването на проблема са следните:
В ЗКН, както и в действащата наредба е регламентирана възможността за по-широк териториален обхват (съгласно чл. 81, ал.1 ЗКН), но действащата наредба не определя достатъчно ясно възможностите и условията на прилагането на такъв обхват. Необходим е специфичен подход при определянето на териториалния обхват на ПОУ за отделните видове недвижими културни ценности, който следа да се конкретизира със заданието. В тази връзка и с цел облекчаване на процедурата по разработване на ПОУ и преодоляване на противоречията при определяне на териториалния обхват, е необходимо да се определи съдържанието на заданието в наредбата. 
Настоящата нормативна уредба не предоставя необходимата гъвкавост по отношение на структурата на ПОУ, тъй като е въвела изискване за съдържание, задължително за всички видове недвижими културни ценности, несъобразено с различните категории и класификации съгласно чл. 45-50 от ЗКН, с оглед различните исторически периоди, пространствена структура, многообразието на техните характеристики и териториален обхват и т.н. 
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
          Проблемът не може да се реши чрез промяна в организацията на работата или с въвеждането на нови технологии, както и с осъществяване на контролна дейност, чрез едни или повече контролни органи или съвместни проверки от няколко институции.
1.3. Посочете защо действащата нормативна рамка не позволява решаване на проблема/проблемите.
          Действащата нормативен уредба не отчита в пълна степен многообразието на недвижимите културни ценности, а също така няма изрични разпоредби в наредбата относно недвижимите културни ценности категория „световно значение“. Това не позволява да бъде прието решение по проблема, без да бъдат предложени съответни промени в нормативната уредба, преодоляващи констатираните празноти относно недвижимите културни ценности категория „световно значение“.
         Действащото към момента приложение, което определя съдържанието на ПОУ не отчита спецификите и многообразието на недвижимите културните ценности, съобразно тяхната категория и класификация и създава затруднения при изготвянето на ПОУ. Затрудненията при разработване на заданието за ПОУ, произтичат от това, че не е определено неговото съдържание.
1.4. Посочете задължителните действия, произтичащи от нормативни актове от по-висока степен или актове от правото на ЕС.
[bookmark: to_paragraph_id217295][bookmark: to_paragraph_id217296]       Съгласно чл. 5, букви „а“ и „d“  от Конвенцията за опазване на световното културно и природно наследство (обн., ДВ, бр. 44 от 27.05.2005 г., в сила от 17.09.1975 г.), всяка държава страна по конвенцията е длъжна да провежда обща политика, която да даде конкретна функция на културното и природното наследство в обществения живот, както и да включи опазването на това наследство в програмите на общото планиране и да приеме адекватни юридически, научни, технически, административни и финансови мерки за идентификация, защита, съхранение, пропагандиране и съживяване на това наследство. 
        1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
        Не са извършвани последващи оценки на въздействието.


	2.Цели:
Цел 1. Цели се създаване на условия, които да предпоставят повишаване на броя на разработените ПОУ, съответно повишаване на активността на собствениците и ползвателите на недвижими културни ценности, свързани с предприемане на необходимите мерки за опазването им. 
Необходимите условия ще бъдат осигурени чрез усъвършенстване на създадената до момента нормативна уредба, като се даде възможност териториалният обхват на ПОУ да се определя в зависимост от спецификата на обекта и териториите, да се усъвършенстват процедурите по създаване на задания за планове за опазване и управления и на планове за опазване и управление, в т.ч. отговорните институции, стъпки на изготвяне и приемане. Също така се цели дефиниране на приоритет при разработване на ПОУ за недвижими културни ценности с категория „световно значение“.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	
3. Заинтересовани страни: 

· Министерски съвет: 
· Министерство на културата: като основен регулаторен орган, отговарящ за опазването на културното наследство;
· Национален институт за недвижимо културно наследство (НИНКН): като експертен орган, който участва в изработването или оценката на ПОУ;
· Министерство на регионалното развитие и благоустройството (МРРБ): в контекста на устройственото планиране и съгласуването с културното наследство;
· Общини и кметства: Като органи на местната власт, които пряко прилагат Наредбата на терен и са отговорни за управлението на културните ценности на тяхна територия;
· Собственици на недвижими културни ценности (физически лица,  юридически лица, държавни и общински предприятия/институции- за общо 40 000 бр. недвижими културни ценности на територията на страната);
· Професионални организации в областта на недвижимото културно наследство;
· Експерти вписани в регистъра по чл. 165 от ЗКН – 695 бр.
· Български национален комитет на ИКОМ;
· Сдружението „Български национален комитет на Международния съвет за паметниците на културата и забележителните места” (БНК на ИКОМОС)
· Музеи (национални, регионални и общински) - 200 бр. 
· Научни организации;
· Неправителствени организации (НПО) и граждански сдружения;
· Бизнес сектор;
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	Вариант 1 „Без действие“:
Описание:
Вариант 1. Този вариант предвижда запазване на сегашното положение, при което Наредбата остава непроменена. Пропуските относно световното наследство и съществуващите към момента несъвършенства при прилагане на наредбата няма да бъдат отстранени.
Ако се приложи Вариант „Без действие“ и не се предприеме процедура по приемане на промени в нормативната уредба се констатират следните бъдещи въздействия:
Положителни (икономически/социални/екологични) въздействия:
· Икономически: съществуващото положение, при което не се разработват ПОУ и не се прилагат основни изисквания на управлението и опазването на недвижимото културно наследство няма да бъде променено. 
· Социални: Собствениците на недвижими културни ценности няма да имат интерес от разработване и възлагане за разработване на ПОУ, доколкото нормативната уредба е неясна и неприложима. 
· Екологични: Директни екологични ползи няма, доколкото процесите по разработване на ПОУ и към настоящия момент се са активни.
 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
· Икономически: 
· Продължава затрудненото управление на културното наследство: липсват ясни процедури за ПОУ, особено за обекти, вече вписани в Списъка на световното наследство, което води до неефективно управление на съществуващите ресурси; не могат да бъдат планирани инициативи, свързани с подобряване на опазването на културното наследство, тъй като не са налице предпостави за разработване на основен акт, чрез който да се регулират процесите на управление и опазване на недвижимото културно наследство;
· Не приемането на ПОУ, които са задължителни в сферата на управлението на НКЦ, пряко ще рефлектира върху други отрасли, като например върху туризма. Рискът от намаляване на туристическия поток е обективен: неадекватното управление може да компрометира статута на обектите с категория „световно наследство“, което потенциално би довело до намаляване на туристическия интерес и свързаните с това икономически ползи. 
· Социални: 
· Продължаване на забавянето при разработване на ПОУ, съответно  блокирането на процеси по опазване и управление на недвижими културни ценности поради противоречия в нормите. Чрез въвеждане на задължително съдържание за заданието за ПОУ и премахване на съществуващата до сега задължителна структура за ПОУ. Не приемането на ПОУ, които са задължителни в сферата на управлението на НКЦ, пряко ще рефлектира върху дейности по представяне и популяризиране на НКЦ, съответно в процесите по формиране на национална идентичност.
· Екологични: 
· Без промяна в съществуващото положение.
(върху всяка заинтересована страна/група заинтересовани страни)
Специфични въздействия:
· Върху Министерство на културата и НИНКН: Продължаващо състояние на инцидентно справяне с проблеми без цялостно решение на въпроса относно не разработването на ПОУ;
· Върху общини: Ограничени възможности за ефективно планиране и управление на културното наследство на тяхна територия. Съществуващите ресурси в областта на културното наследство остават неефективно се използват или изобщо не се използват.
· Липсата на регламент за управление възпрепятства развитието на територии/имоти със статут на недвижимо културно наследство. 
· Върху културното наследство: Продължаваща загуба на автентичност, особено при липсата на механизми за изработване на ПОУ;
· Поставяне на недвижими културни ценности в риск от необратимо физическо увреждане и загуба на статут.
Въздействия върху малките и средните предприятия: няма
Административна тежест: 
· Ниска за централната администрация по отношение на промени в нормативната уредба (т.е. не се предприемат действия).
· Висока в дългосрочен план за всички прилагащи органи поради необходимостта от справяне с правни колизии и неефективност.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2. Приемане на проекта на Постановление на Министерския съвет за изменение и допълнение на Наредбата за обхвата, структурата, съдържанието и методологията за изработване на плановете за опазване и управление на единичните или груповите недвижими културни ценности
Описание:
          Този вариант предвижда изменение и допълнение на Наредбата, за да се постигнат поставените цели, а именно: 
Конкретните нормативни промени, които се предлагат са свързани с това съдържанието на заданията за ПОУ да бъде разписано, за което се предлагат текстове в наредбата, които регламентират какво следва да съдържа заданието за ПОУ. Същевременно се премахва приложението, което регламентира задължителната структура на ПОУ, която не отразява спецификите на различните категории недвижими културни ценности.
Предвижда се заданието за изготвяне на ПОУ за недвижима културна ценност с категория „световно значение“, за включени в Индикативната листа за културното и природното наследство на Република България и за археологическите резервати да се изготвя от НИНКН. Усъвършенстване на процедурите по създаване на задания и планове за опазване и управление, включително ясно разпределение на отговорностите на институциите (МК, НИНКН, общини), както и детайлно описание на отделните стъпки по възлагане, изготвяне и приемане на ПОУ.
Проектите на планове за опазване и управление, когато се отнасят за археологически недвижими културни ценности или в обхвата им попадат такива, се предлага да се изготвят с участие на археолози, които последно са извършили теренно археологическо проучване в границите на определената с предмета на плана територия към момента на изготвяне на плана.
Предлага се планове за опазване и управление на недвижими културни ценности с категория „световно значение“ да се възлагат и разработват приоритетно. Във връзка с посоченото–по мотивирано предложение на директора на НИНКН, министърът на културата ще одобрява 5-годишна програма за планове за опазване и управление на недвижими културни ценности, които ще се разработват от НИНКН. 
Предвижда се за изработените проектите на плановете за опазване и управление за обектите с категория „световно значение“ да уведомява Центъра за световно наследство на ЮНЕСКО за произнасяне от консултативните органи в съответствие с параграфи 171 и 172 от Оперативните насоки за прилагане на Конвенцията за световното културно и природно наследство
Положителни (икономически/социални/екологични) въздействия:
· Икономически: 
· Повишаване на ефективността при опазване и управление на културното наследство, което ще се постигне с активизиране на процеса по разработване на задания за ПОУ, и съответно на ПОУ. Промяната в нормативната уредба ще доведе до създаване на необходимите правни инструменти (ПОУ), с които се гарантира управлението и опазването на недвижимите културни ценности в съответствие със закона. 
· Изработването/съгласуването по съответния ред на ПОУ, е предпоставка за създаване на устойчива среда и за привличане на инвестиции и развитие на културен туризъм чрез ясни и предвидими правила за намеси и развитие в зоните с културни ценности. Регламентирането на конкретно съдържание за заданието ще облекчи процеса по изготвянето му.
· Реорганизиране и оптимизиране на функциите на НИНКН, чрез които да се постигне изпълнение на заложените цели, свързани с разработване на задания за ПОУ.
· Социални: 
· Повишаване на правната сигурност и прозрачност за всички заинтересовани страни, намаляване на конфликтите и създаване на по-добро сътрудничество.
· Укрепване на доверието в институциите чрез демонстриране на способност за осигуряване на адекватна нормативна база.
· Ангажиране на местните общности чрез ясни процедури за включване в процеса на управление.
· Екологични: 
· Насърчаване на устойчиви практики в строителството и намесите в историческата среда.
 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
· Икономически: няма
· Социални: Възможно краткосрочно недоволство сред някои собственици или администратори, които ще трябва да се адаптират към новите, по-детайлни и понякога по-строги правила и процедури.
· Екологични: Няма директни отрицателни екологични въздействия. 
· (върху всяка заинтересована страна/група заинтересовани страни)
Специфични въздействия:
· Върху Министерство на културата и НИНКН: Ще доведе до изпълнение на политиките в областта на недвижимото културно наследство, в частта на териториално устройствената защита. Ще бъдат изпълнени основни изисквания на закона, свързани с опазването на недвижимите културни ценности, които не се изпълняват. Това ще доведе до значително подобряване на възможностите за ефективно управление и контрол върху културното наследство, намаляване на реактивното управление. 
· Върху общини: Разработването и съгласуването на планове за опазване и управление ще създаде по-големи възможности за планиране и развитие на териториите, включващи културни ценности, предоставени в управление на общини. Ще се създадат предпоставки за развитие на инфраструктура в дългосрочен план. 
· Върху собственици/инвеститори: Ще се създадат ясни и предвидими правила за намеси в защитените територии за опазване на културното наследство, които ще улеснят процесите на проектиране и реализация, макар и с по-големи изисквания за съгласуване.
· Върху културното наследство: подобрение в нивото на опазване и управление.
Въздействия върху малките и средните предприятия:  няма
Административна тежест: 
· Висока в краткосрочен план за централната администрация по отношение на разработване, съгласуване и приемане на измененията.
· По-ниска в дългосрочен план за всички прилагащи органи поради наличието на ясни правила и процеси, което ще доведе до по-голяма ефективност.

 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант
 „Без действие“
	Вариант 1

	Ефективност
	Цел 1: 
	3
	1

	
	Цел 2:
	
	

	
	Цел 3:
	
	

	Ефикасност
	Цел 1: 
	3
	1

	
	Цел 2: 
	
	

	
	Цел 3: 
	
	

	Съгласуваност
	Цел 1: 
	3
	1

	
	Цел 2: 
	
	

	
	Цел 3: 
	
	



1.1. Сравнете вариантите чрез сравняване на ключовите им положителни и отрицателни въздействия.
Вариант "Без действие" поддържа статуквото, което води до продължаване на правната несигурност, неефективно опазване на културното наследство, липса на механизми и правни инструменти за управлението му, пропуснати икономически възможности. Създават се предпоставки за поставяне на недвижими културни ценности в риск от необратимо физическо увреждане и загуба на статут. 
За разлика от него, вариант „приемане на проекта на постановление“ ще доведе до правна сигурност, започване на процесите, свързани с изготвяне на задания за ПОУ, а в последствие и на ПОУ. По-ефективното опазване на културното наследство ще създаде предпоставки за привличане на инвестиции, макар и с първоначални административни разходи. В крайна сметка, докато бездействието запазва текущите проблеми, активната промяна предлага дългосрочни ползи за опазването на културното наследство и развитието на свързаните с него сектори.
Очаква се да се активизират процесите по разработване на задание за ПОУ, съответно по изготвяне на ПОУ. Създава се възможност да бъде планирано изготвянето на ПОУ.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.
Първият вариант „без действие“ не осигурява в необходимата степен възможност за постигане на желаната ефективност, ефикасност и съгласуваност при реализиране на поставените цели.
Осъществяването на втория вариант 2: ще позволи в максимална степен да се изпълнят поставените цели.

	

	6. Избор на препоръчителен вариант:
По проблем 1: Вариант 2 „Приемане на проекта на Постановление на Министерския съвет за изменение и допълнение на Наредбата за обхвата, структурата, съдържанието и методологията за изработване на плановете за опазване и управление на единичните или груповите недвижими културни ценности“
Избирането на Вариант 2 е от съществено значение за решаването на системните проблеми с Наредбата за обхвата, структурата, съдържанието и методологията за изработване на плановете за опазване и управление на единичните или груповите недвижими културни ценности. Този подход ще осигури правна сигурност за всички заинтересовани страни чрез премахване на несъвършенствата и неактуалността в Наредбата (Проблем 1), създавайки ясни процедури за изработване на ПОУ. Второ, ще гарантира съответствие с изисквания на ЮНЕСКО. Въпреки евентуалните първоначални разходи за собствениците на недвижими културни ценности, дългосрочните ползи, включително подобрено опазване, привличане на инвестиции и засилено доверие в институциите, значително надвишават запазването на текущото неефективно статукво.
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):
С приемането на предложените промени в наредбата се очаква да бъдат оптимизирани процедурите, свързани като цяло с изработване и съгласуване на задание за ПОУ и на ПОУ.
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
Не се създават нови регулаторни режими. Създават се условия за по-голяма яснота и последователност в процеса по изготвяне/създаване на изискуемите по ЗКН (и към момента) регулаторни режими. 
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?
Не се създадат нови регистри.
Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?
Няма въздействие.
Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
няма
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:
Проектът на Наредба ще се съгласува със заинтересованите министерства и ведомства по реда на чл. 32 от Устройствения правилник на Министерския съвет и на неговата администрация. Проектът на нормативен акт ще се публикува за 30 дни на Портала за обществени консултации и на интернет страницата на Министерството на културата за провеждане на обществено обсъждане. Справката с отразените становища ще бъде публикувана на Портала за обществени консултации и на интернет страницата на Министерството на културата.
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?
Не
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9. Изисква ли се извършване на цялостна предварителна оценка на въздействието поради очаквани значителни последици?
Не.
(преценка съгласно чл. 20, ал. 3, т. 2 от Закона за нормативните актове)

	10. Приложения:
няма
Приложете необходимата допълнителна информация и документи.

	11. Информационни източници:
https://mc.government.bg/page.php?p=58&s=429&sp=471&t=0&z=0    https://www.icomos-bg.org/?p=1&l=1
https://icombulgaria.org/   
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност:   

Екатерина Джемалиева

директор на дирекция КНМИИ


